Cicak tanpa kaki

Cicak tanpa kaki boleh memaksudkan mana-mana kelompok Lacertilia yang kehilangan kaki atau mengecutkan kaki hingga tiada perlunya dalam gerak alih.Pough et al. 1992. Herpetology: Third Edition. Pearson Prentice Hall:Pearson Education, Inc., 2002. Inilah nama am untuk famili Pygopodidae, tetapi turut memaksudkan kelompok-kelompok yang lain seperti Anguidae. Cicak jenis ini mudah dibezakan dengan ular berdasarkan sifat-sifat yang berikut: berkelopak mata, bertelinga luaran, tiada sisik perut yang lebar, dan/atau ekor yang sangat panjang (sedangkan ular berbadan panjang dan berekor pendek).

Kebanyakan famili Lacertilia telah mengembangkan ketiadakakian secara sendirian atau banyak mengecutkan kaki-kakinya (yang dianggap tidak berfungsi dalam gerak alih), termasuk contoh-contoh yang berikut:
 Anguidae – kebanyakan spesies tanpa kaki, termasuk genus-genus Ophisaurus dan Anguis.
 Cordylidae – genus Chamaesaura.
 Pygopodidae – ahli-ahli ini dipanggil cicak tanpa kaki kerana ketiadaan kaki hadapan sementara kaki belakangnya tinggal tunggul.
 Dibamidae – semua ahli famili ini merupakan pengorek lubang tanpa kaki yang hampir buta atau buta sama sekali.
 Anniellidae – semua ahli famili ini tiada kaki.
 Gymnophthalmidae – Banyak spesies tanpa kaki dan hampir tiada kaki.
 Scincidae – Banyak spesies tanpa kaki dan hampir tiada kaki.
 Gerrhosauridae – Beberapa spesies tanpa kaki atau berkaki tunggul.

 Lihat juga 
 Vertebrat tanpa kaki

 Rujukan